Missirinn tekur mikið á sálarlífið hjá þeim og fer að halla undan fæti í sambandinu . Þau kljást við sorgina á mismunandi vegu og verður erfitt að sjá fram á það hvort þau geti unnið út úr þeim erfiðleikum sem þau eru í . Natan segir í samtali við kvikmyndir.is að handritið hafi hann skrifað síðastliðið haust , og tökur hafi síðan farið fram rétt fyrir jólin 2013 . Með aðalhlutverk fara þau Þórunn Guðlaugsdóttir og Aðalsteinn Oddson en þau eru bæði útskrifuð frá leiklistabraut Kvikmyndaskóla Íslands . Aukahlutverk eru í höndum Elvu Óskar Ólafsdóttur og Vanessu Terrazas , en Vanessa er einnig útskrifuð af leiklistarbraut Kvikmyndaskólans . Elvu Ósk ættu flestir að kannast við úr myndunum Hafið og Köld slóð og fleiri myndum og leikritum . Sjálfur útskrifaðist Natan af leikstjórnar - og framleiðslubraut Kvikmyndaskólans árið 2012 , en hefur síðan þá einbeitt sér að handritaskrifum og er einnig með leikrit í vinnslu sem verður sett upp á næsta ári . Natan segir að Rimlar sé önnur stuttmynd af tveimur sem hann hefur skrifað og leikstýrt eftir útskrift . Hægt er að fylgjast með myndinni á facebook . Kíktu á stiklu úr myndinni hér fyrir neðan :